LET | 5.5.2009 Euroopa Liidu Teataja L 111/23 (EÜ asutamislepingu / Euratomi asutamislepingu kohaselt vastu võetud aktid, mille avaldamine ei ole kohustuslik) OTSUSED KOMISJON KOMISJONI OTSUS, 8. oktoober 2008, mis käsitleb meedet C 33/07 (ex N 339/06 ja N 729/06), mida Saksamaa soovib rakendada riskikapitalifondi IBG Beteiligungsgesellschaft Sachsen-Anhalt mbH abil (teatavaks tehtud numbri K(2008) 5581 all) (Ainult saksakeelne tekst on autentne) (EMPs kohaldatav tekst) (2009/364JEÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles kutsunud huvitatud isikuid üles esitama märkusi vastavalt eespool osutatud sätetele, (!) ja võttes neid märkusi arvesse ning arvestades järgmist: 1. MENETLUS (1) — Saksamaa teatas Euroopa Ühenduse asutamislepingu artikli 88 lõike 3 kohaselt 30. mai 2006. aasta kirjaga, mille komisjon registreeris samal päeval, meetme esime- sest osast, mis registreeriti riigiabina numbri N 339/06 all. ()) ELT C 246, 20.10.2007, lk 20. (2) Komisjon palus 22. juuni 2006. aasta kirjaga lisateavet. Saksamaa vastas 13. juuli 2006. aasta kirjaga. 31. augusti 2006. aasta kirjaga palus komisjon täiendavat teavet, mille Saksamaa edastas 22. septembri 2006. aasta kirjaga. 11. oktoobril 2006. aastal palus komisjon lisateavet, mille Saksamaa edastas 6. novembri 2006. aasta kirjaga. Saksamaa teatas 9. novembri 2006. aasta kirjaga, mille komisjon registreeris samal päeval, meetme teisest osast, mille komisjon registreeris riigiabina numbri N 729/06 all. Kuna mõlema abiteatise (N 339/06 ja N 729[/06) sisu kattus, tegi komisjon 6. detsembri 2006. aasta kirjas ettepaneku ühendada mõlemad dokumendid ja käsitada kogu kirjavahetust nõnda, nagu hõlmaks see mõlemat abiteatist, ning palus mõlema abiteatise kohta lisateavet. Saksamaa vastas 23. jaanuari 2007. aasta kirjaga. 28. veebruaril 2007. aastal palus komisjon lisateavet. Pärast tähtaja pikendamist vastas Saksamaa 11. aprilli 2007. aasta kirjaga. 4. mail 2007. aastal palus komisjon täiendavat teavet. Pärast tähtaja pikendamist vastas Saksamaa 29. juuni 2007. aasta kirjaga.